కురుక్షేత్ర :  హర్యానా, పంజాబ్ రాష్ట్రాల్లో హింస చెలరేగడంతో కురుక్షేత్రలోని రెండు డేరా సచ్చా సౌదా (డీఎస్ఎస్) ఆశ్రమాలకు హర్యానా అధికారులు, పోలీసులు శనివారం సీల్ వేశారు. డేరా చీఫ్ గుర్మీత్ రామ్ రహీం సింగ్ను అత్యాచారం కేసులో దోషిగా సీబీఐ ప్రత్యేక కోర్టు తీర్పునివ్వడంతో హింసాకాండ చెలరేగింది. దీంతో రెండు ఆశ్రమాలకు అధికారులు సీల్ వేశారు. కాగా, తీర్పు అనంతరం చెలరేగిన హింసాత్మక ఘటనల్లో మృతుల సంఖ్య 30కి చేరింది. తాజాగా సిర్సాలో ఓ వ్యక్తి గాయాలతో చికిత్స పొందుతూ మృతిచెందాడు. మీరట్లో హైఅలర్ట్ కొనసాగుతోంది. పంజాబ్, హర్యానా రాష్ట్రాల్లో 340 రైళ్ల రాకపోకలపై ప్రభావం పడింది. కాగా, పంచకుల జిల్లాలో పరిస్థితి అదుపులో ఉందని, తీర్పు వెలువడగానే ఆందోళనకారులను హర్యానా పోలీసులు అదుపు చేయగలిగారని డీజీపీ బీఎస్ సంధు తెలిపారు. సీబిఐ ప్రత్యేక కోర్టు తీర్పు వెలువరించగనే డేరా బాబా అనుచరులు రెచ్చిపోయి పలు కార్లు, బస్సులను ధ్వంసం చేసారు. సెక్యూరిటీ బారియర్లను కూలదోసి మీడియా బృందంపై, ఓబీ వ్యాన్లపై దాడి చేసారు. ప్రజల ఆస్తులను ధ్వంసం చేశారు.
kurukshetra :  haryana, panjab rashtrallo himsa chelaregadamto kurukshetraloni rendu dera sacha souda (dss) aasramaalaku haryana adhikaarulu, poliisulu sanivaaram seal vaesaaru. dera cheef gurmeet ram raheem singnu atyaachaaram kesulo doshigaa cbi pratyeka kortu teerpunivvadamto himsakanda chelaregindi. deentho rendu aasramaalaku adhikaarulu seal vaesaaru. kaga, teerpu anantaram chelaregina himsaatmaka ghatanallo mrutula sankhya 30ki cherindi. taajaagaa sirsalo oo vyakti gaayaalato chikitsa pondutuu mrutichendaadu. meeratlo hyahalert konasagutondi. panjab, haryana rashtrallo 340 railla rakapokalapai prabhaavam padindi. kaga, panchakula jillaalo paristhiti adupulo undani, teerpu veluvadagaane aandolanakaarulanu haryana poliisulu adupu cheyagaligaarani dgp bs sandhu telipaaru. cbi pratyeka kortu teerpu veluvarinchagane dera baba anucharulu rechipoyi palu kaarlu, bassulanu dhwamsam chesaru. security baariyarlanu kooladosi media brundampai, obee vyaanlapai daadi chesaru. prajala aastulanu dhwamsam chesaru.